CELEX: 32014R0271
Language: hr
Date: 2014-03-17 00:00:00
Title: Uredba Vijeća (EU) br. 271/2014 od 17. ožujka 2014. o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

18.3.2014   
            
            
               HR
            
            
               Službeni list Europske unije
            
            
               L 79/35
            
         
      UREDBA VIJEĆA (EU) br. 271/2014
   od 17. ožujka 2014.
   o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (1),
   uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 1183/2005 (2) provode se mjere utvrđene Odlukom 2010/788/ZVSP. U Prilogu I. Uredbi (EZ) br. 1183/2005 navode se fizičke i pravne osobe, subjekti i tijela na koje se odnosi zamrzavanje financijskih sredstava i gospodarskih izvora na temelju te Uredbe.
            
         
               (2)
            
            
               Rezolucijom Vijeća sigurnosti Ujedinjenih naroda (RVSUN) br. 2136 (2014) od 30. siječnja 2014. izmijenjeni su kriteriji za određivanje osoba i subjekata koji podliježu mjerama ograničavanja navedenima u stavcima 9. i 11. Rezolucije Vijeća sigurnosti UN-a br. 1807 (2008) od 31. ožujka 2008.
            
         
               (3)
            
            
               Ta mjera spada u područje primjene Ugovora o funkcioniranju Europske unije i stoga je za njihovu provedbu neophodna regulatorna mjera na razini Unije, posebno kako bi se osiguralo da ih gospodarski subjekti ujednačeno primjenjuju u svim državama članicama.
            
         
               (4)
            
            
               Uredbu (EZ) br. 1183/2005 treba stoga na odgovarajući način izmijeniti,
            
         DONIJELO JE OVU UREDBU:
   Članak 1.
   U članku 2.a Uredbe (EZ) br. 1183/2005, stavak 1. zamjenjuje se sljedećim:
   
      „1.   Prilog I. uključuje fizičke ili pravne osobe, subjekte ili tijela koje je Odbor za sankcije ili Vijeće sigurnosti Ujedinjenih naroda označilo kao:
      
                  (a)
               
               
                  osobe ili subjekte koji krše embargo na oružje i s njime povezane mjere iz članka 1. Odluke Vijeća 2010/788/ZVSP (3) i iz članka 2. Uredbe (EZ) br. 889/2005 (4);
               
            
                  (b)
               
               
                  političke i vojne vođe stranih oružanih skupina koji djeluju u Demokratskoj Republici Kongu (DR Kongo) i koji sprečavaju razoružavanje i dobrovoljno vraćanje ili ponovno naseljavanje boraca koji pripadaju tim skupinama;
               
            
                  (c)
               
               
                  političke i vojne vođe kongoanskih paravojnih jedinica, uključujući one koje primaju potporu izvan DR Konga, koji sprečavaju sudjelovanje svojih boraca u procesima razoružavanja, demobilizacije i reintegracije;
               
            
                  (d)
               
               
                  osobe ili subjekte koji djeluju u DR Kongu i novače ili iskorištavaju djecu u oružanim sukobima čime se krši mjerodavno međunarodno pravo;
               
            
                  (e)
               
               
                  osobe ili subjekte koji djeluju u DR Kongu i uključeni su u planiranje, usmjeravanje ili sudjelovanje u napadima na djecu ili žene u situacijama oružanog sukoba, uključujući ubojstva i sakaćenje, silovanje i ostalo seksualno nasilje, otmicu, prisilno iseljavanje te napade na škole i bolnice;
               
            
                  (f)
               
               
                  osobe ili subjekte koji ometaju pristup do ili razdiobu humanitarne pomoći u DR Kongu;
               
            
                  (g)
               
               
                  osobe ili subjekte koji podupiru oružane skupine u DRKongu kroz nezakonitu trgovinu prirodnim resursima, uključujući zlato ili divlje životinje te proizvode od divljih životinja;
               
            
                  (h)
               
               
                  osobe ili subjekti koji djeluju u ime ili prema uputama imenovane osobe ili subjekta, ili koji djeluju u ime ili prema uputama subjekta u vlasništvu ili pod nadzorom imenovane osobe ili subjekta;
               
            
                  (i)
               
               
                  osobe ili subjekte koji planiraju, vode, potpomažu ili sudjeluju u napadima na mirovne snage Misije Ujedinjenih naroda za stabilizaciju stanja u DR Kongu (MONUSCO);
               
            
                  (j)
               
               
                  osobe ili subjekte koji pružaju financijsku, materijalnu ili tehnološku potporu ili koji pružaju robu ili usluge, ili podupiru imenovanu osobu ili subjekt.
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2014.
      
         
            Za Vijeće
         
         
            Predsjednica
         
         C. ASHTON
         
      
   
   
      (1)  SL L 336, 21.12.2010., str. 30.
   
      (2)  Uredba Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL L 193, 23.7.2010., str. 1.).
   
      (3)  Odluka Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (SL L 336, 21.12.2010, str. 30.).
   
      (4)  Uredba Vijeća (EZ) br. 889/2005 od 13. lipnja 2005. o uvođenju određenih mjera ograničavanja protiv Demokratske Republike Konga i stavljanju izvan snage Uredbe (EZ) br. 1727/2003 (SL L 152, 15.6.2005., str. 1.).”.